Απαλλοτριώσεις και ένταξη στο Λειτουργούν Κτηματολόγιο
Creators: name: Στεργίου, Ευθυμία Χρήστου
Publisher: name: Aristotle University of Thessaloniki
Year: 2023
Subjects: Απαλλοτρίωση
Κτηματολόγιο
Οδοποιϊα
Expropriation
Cadastre
Public Road

description: Η παρούσα μεταπτυχιακή εργασία, με θέμα «Απαλλοτριώσεις και ένταξη στο Λειτουργούν Κτηματολόγιο», εκπονήθηκε στο πλαίσιο του Διατμηματικού Προγράμματος Μεταπτυχιακών Σπουδών «Κτηματολόγιο : Νομικές, Τεχνικές και Περιβαλλοντικές διαστάσεις» του Αριστοτελείου Πανεπιστημίου Θεσσαλονίκης. Η εργασία μελετά τις απαλλοτριώσεις ως διοικητικές πράξεις, οι οποίες στις περισσότερες των περιπτώσεων επιφέρουν μεταβολές σε μεγάλο πλήθος ακινήτων και τον τρόπο που αυτές μπορούν να ενταχθούν στο Λειτουργούν Κτηματολόγιο. Στο πρώτο κεφάλαιο της εργασίας, παρουσιάζεται ο ορισμός της αναγκαστικής απαλλοτρίωσης, αλλά και της ρυμοτομικής απαλλοτρίωσης, ως ειδικής κατηγορίας της αναγκαστικής. Έπειτα αναλύονται οι βασικές έννοιες και το νομοθετικό πλαίσιο που διέπει την κάθε μία από αυτές, ενώ στη συνέχεια παρατίθενται τα στάδια της διαδικασίας που ακολουθείται έως και τη συντέλεσή τους. Τέλος, γίνεται αναφορά στις προϋποθέσεις της άρσης ή/και ανάκλησης του κάθε είδους απαλλοτρίωσης και τις συνέπειες αυτών. Στο δεύτερο κεφάλαιο, η εργασία επικεντρώνεται στην αναγκαστική απαλλοτρίωση και με γνώμονα τη σπουδαιότητά της στην κατασκευή τεχνικών και ιδιαίτερα οδικών έργων, αναλύονται διεξοδικά τα στάδια έως και την κήρυξη της απαλλοτρίωσης. Επιπλέον, παρατίθεται συνοπτικά η ίδια διαδικασία, όπως αυτή παρουσιάζεται στο «Εθνικό Μητρώο Διοικητικών Διαδικασιών – Μίτος». Στο τέταρτο κεφάλαιο της εργασίας αναπτύσσονται οι βασικές έννοιες που αφορούν στις Βάσεις Δεδομένων και επιχειρείται η μοντελοποίηση της διαδικασίας της απαλλοτρίωσης, με το σχεδιασμό ενός μοντέλου Ο-Σ που να αναπαριστά, κατά το δυνατόν πληρέστερα τη διαδικασία της Αναγκαστικής Απαλλοτρίωσης για την εκτέλεση τεχνικού έργου από τη σύνταξη της μελέτης Κτηματολογίου Οδοποιίας έως και την κήρυξη αυτής. Η εργασία ολοκληρώνεται με το τέταρτο κεφάλαιο, όπου διερευνάται ο τρόπος ένταξης της αναγκαστικής απαλλοτρίωσης στο Κτηματολόγιο. Εξετάζεται τόσο η περίπτωση των υφιστάμενων απαλλοτριώσεων όσο και αυτήν των απαλλοτριώσεων οι οποίες είναι στη διαδικασία κήρυξης ή συντέλεσης σε περιοχές όπου λειτουργεί ή πρόκειται να λειτουργήσει κτηματολογικό γραφείο. Στα συμπεράσματα της εργασίας αναδεικνύεται η σπουδαιότητα του Κτηματολογίου στην εξασφάλιση της αξιοπιστίας και στην επιτάχυνση της διαδικασίας της απαλλοτρίωσης. Επιπρόσθετα, γίνονται προτάσεις σχετικά με την βελτίωση της οργάνωσης και την ολοκληρωμένη διαχείριση της διαδικασίας της αναγκαστικής απαλλοτρίωσης.
description: The present master's thesis, entitled "Expropriations and inclusion in the Operating Cadastre", was prepared in the context of the Interdepartmental Postgraduate Program "Land Registry: Legal, Technical and Environmental Dimensions" of the Aristotle University of Thessaloniki. The work studies expropriations as administrative acts, which in most cases bring about changes in a large number of properties and the way they can be included in the Operating Land Registry. In the first chapter of the paper, the definition of expropriation, as well as of urban expropriation, as a special category of expropriation is presented. Then the basic concepts and the legislative framework that governs each of them are analyzed, while the stages of the process followed up to their composition are then listed. Finally, reference is made to the conditions for the removal and/or revocation of any type of expropriation and the consequences thereof. In the second chapter, the paper focuses on expropriation in view of its importance in the construction of technical and especially road projects, the stages up to the declaration of expropriation are thoroughly analyzed. In addition, the same procedure is briefly listed, as presented in the "National Register of Administrative Procedures – Mitos". In the fourth chapter of the work, the basic concepts related to Databases are developed and an attempt is made to model the process of expropriation, with the design of an O-S model that represents, as completely as possible, the process of Expropriation for the execution of a technical project by the drawing up of the Road Construction Land Registry study up to its announcement. The work concludes with the fourth chapter, where the way of inclusion of expropriation in the Cadastre is investigated. Both the case of existing expropriations and that of expropriations which are in the process of being announced or completed in areas where a cadastral office operates or is about to operate are examined. The conclusions of the paper indicates the importance of the Cadastre in ensuring reliability and speeding up the expropriation process. In addition, proposals are made regarding the improvement of the organization and the integrated management of the expropriation process.